**ANGAŽOVANJE ZA ZAJEDNIČKU AKCIJU- EJA KOSOVO**

**UPUTSTVA ZA PRIJAVLJIVANJE ZA NAGRADU ZA DEMOKRATIJU**

**UVOD**

Angažovanje za zajedničku akciju (EJA Kosovo) je program KCSF-a koji podržava inicijative civilnog društva kroz grantove, godišnju nagradu za demokratiju i izgradnju kapaciteta sa ukupnim ciljem da doprinese demokratskom i inkluzivnom društvu na Kosovu, na njegovom putu ka integraciji u Evropsku uniju. Osnovan kao mehanizam finansiranja gde nekoliko donatora udružuje svoja sredstva za podršku civilnom društvu, EJA Kosovo trenutno zajednički finansiraju Švajcarska agencija za razvoj i saradnju (SDC) i Švedska.

Stavljajući u prvi plan angažovanje i učešće građana kroz rad civilnog društva, EJA Kosovo ima za cilj da doprinese u dva glavna cilja, pri čemu: (a) civilno društvo koristi prostor za zagovaranje i ima za cilj stvaranje novih mogućnosti/prema potrebi zahteva priliku učešća u kreiranju javne politike i (b) organizacije civilnog društva su ojačale veze sa svojim članovima i građanima i poboljšale odgovornost i transparentnost prema široj javnost.

EJA Kosovo je zasnovano na pretpostavci da će putem prilagođenih sistema inkluzivnosti, transparentnosti i odgovornosti, sa jedne strane, i boljim pristupom i komunikacijom sa zajednicom, sa druge strane, OCD-i ugraditi praksu uključivanja građana u svoj rad, uspostaviti emocionalnu povezanost i time direktno doprineti aktivno uključivanje građana. U kombinaciji sa poboljšanim unutrašnjim upravljanjem i povećanjem transparentnosti i odgovornosti, očekuje se povećanje poverenja u OCD-e, kao adekvatne platforme za izražavanje zabrinutosti građana.

Kosovo se i dalje suočava sa mnogim socijalno-ekonomskim poteškoćama, sa velikom nezaposlenošću, otežanom ekonomskom situacijom, visokim nivoom korupcije i nepoverenjem u javne institucije. Žene, mladi, manjine iz zajednica Roma, Aškalija i Egipćana, kao i Srbi, osobe sa invaliditetom, LGBTI zajednica i starije osobe najviše su pogođene ovim poteškoćama. Uloga civilnog društva je da služi ovim grupama, ali i da zahteva institucionalne odgovore na njihove potrebe. Slično tome, civilno društvo treba da ojača veze sa građanima, izgradi poverenje i komunikaciju sa zajednicom i deluje kao nadglednik institucija. Globalno širenje COVID-19 i efekti ove pandemije dodatno su razotkrili nejednakost u našem društvu, nesrazmerno pogađajući najmarginalizovanije grupe. Već postojeće nejednakosti u našem društvu postaće još dublje ako marginalizovane grupe ne budu dovedene u prvi plan tokom faze oporavka. Neophodno je da se civilno društvo mobiliše i da glas onima kojima je to najpotrebnije u ovom trenutku.

**Instrumenti podrške EJA Kosovo**

EJA Kosovo je osmišljen sa namerom da olakša i adekvatno podrži ovaj novi pristup, obezbeđivanjem kako potrebnih finansijskih sredstava tako i kapaciteta za inicijative civilnog društva i pojedince zainteresovane da doprinesu demokratskom i inkluzivnom društvu na Kosovu. Preko *institucionalnih grantova* *EJA Kosovo* će podržati iskusne organizacije koje imaju jasnu strategiju za nastavak svog rada u određenim tematskim oblastima; preko *grantova za organizacioni razvoj* *EJA Kosovo* će podržati organizacije koje imaju jasan pravac svog razvoja, ali su im potrebni posebni alati i resursi za unapređivanje svojeg rada; preko *grantova projekata* *EJA Kosovo* će podržati konkretne akcije inicijativa civilnog društva i pojedinaca koji se bave konkretnim pitanjima, bilo da su sistematičniji ili ograničeni prema obimu i trajanju; preko *hitnih grantova EJA Kosovo* će omogućiti momentalne reakcije inicijativa civilnog društva i pojedinaca na neočekivane događaje od javnog značaja; i kroz svoju *godišnju Nagradu za Demokratiju* će prepoznati izvanredan doprinos razvoju demokratije na Kosovu i promovisati modele koje treba slediti. Uz finansijsku podršku biće pružena obuka i mentorstvo, kao i mogućnosti umrežavanja i izgradnje saveza.

## *Nagrada za Demokratiju*

Nagrada za Demokratiju ima za cilj da prepozna doprinos pojedinaca, grupa građana i nevladinih organizacija iz različitih oblasti, koje su rezultat mobilizacije zajednice i angažovanja građana, novih ideja, intelektualne hrabrosti ili dostignuća i koji su svojim radom i posvećenošću doprineli demokratizaciji kosovskog društva.

## *Kriterijumi za nominaciju*

*Ko se može nominovati?*

Sve organizacije civilnog društva, uključujući nevladine *organizacije, neregistrovane građanske inicijative,* kao i individualci koji su svojim radom i zalaganjem doprineli demokratizaciji kosovskog društva kroz njihov rad i podršku.

Nominovane osobe ne smeju biti/vođena od Politički Eksponiranih Osoba (PEO)[[1]](#footnote-1).

Dobitnici Nagrade za Demokratiju ne mogu biti:

1. Organizacije/inicijative/pojedinci koji su iz istih razloga bili finansijski podržani od strane KCSF u poslednje tri godine (2020, 2021,2022).
2. Inicijative iste ili veoma slične onima koje su nagrađivane Nagradom za Demokratiju u poslednje tri godine (2020, 2021,2022).

*Ko može nominovati?*

Nominacije može podneti svaka organizacija, subjekt ili osoba koja ima tačne i detaljne informacije o *inicijativi* nominovane organizacije ili individualca. Zainteresovani takođe mogu da nominuju sami sebe.

## *Kriterijumi za izbor*

Sve nominacije će biti razmotrene posebno i ocenjene od strane Ekipe za Procenu Grantova (EOG), na osnovu sledećih kriterijuma:

* *Dizajniranje i sprovođenje auspešne inicijative (pristup, aktivnost, projekat itd.) u promociji i razvoju demokratije na Kosovu, tokom 2023;*
* *Inovativna priroda inicijative;*
* *Postojeći ili očekivani uticaj ove inicijative, uključujući potencijal za širenje/ponavljanje;*
* *Hrabrost organizacije ili pojedinca izražena kroz datu inicijativu;*
* *Direktno učešće građana u inicijativi ili izuzetan doprinos učešća građana u javnom životu i/ili kreiranju politike.*

## *Proces nominacije*

Da biste završili proces nominacije, osigurajte se da ste ispunili i predali sledeća dokumente:

1. Popunjeni obrazac nominacije;
2. Prateća dokumenta (pisani članci i reference za nominovanog/u itd);
3. Za nevladine organizacije kopiju potvrde o registraciji; Za građanske inicijative dokaz o delovanju inicijative[[2]](#footnote-2). (*Dokumenti trebaju da budu dokumenti nominovanih, a ne predlagača).*

## *Podnošenje dokumentacije*

Obrazac nominacije zajedno sa dopunskim dokumentima treba dostaviti u elektronskom obliku u Word ili pdf formatu na eja@kcsfoundation.org najkasnije do **15.02.2024, 16:00 časova**.

**Nominacije dostavljene posle 15.02.2024** neće se razmatrati.

Ovim pozivom za nominacije nije predviđeno pružanje pojedinačnih odgovora i obrazloženje nominacija koje nisu podržane. Uspešni podnosioci aplikacija će biti obavešteni o odluci nakon potpune ocene nominacije. Tokom perioda evaluacije, stranke ne bi trebalo da kontaktiraju KCSF o statusu nominacije.

1. Više o ograničenjima koja se odnose na politički izložene osobe potražite u šablonu obrasca za nominaciju. [↑](#footnote-ref-1)
2. Svaki dokument koji dokazuje postojanje inicijative, na primer: spisak članova, fotografije, materijali sa aktivnosti/sastanaka itd. [↑](#footnote-ref-2)